**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  27 – 7 – 2024

**ΑΜΑΡΟΥΣΙΟΥ Αρ. Πρ.:** 204

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Κοινοποίηση: Δ. Ο. Ε., Συλλόγους Εκπ/κών Π. Ε. της χώρας,**

Συναδέλφισσες, συνάδελφοι

Το Δ.Σ. του Συλλόγου Εκπ/κών Π. Ε. Αμαρουσίου, στη βάση των ανακοινώσεών του (υπ. αριθ. πρ. 202/23 – 7 – 2024 και 203/26 – 7 – 2024) σχετικά με την απόφαση του Διοικητικού Εφετείου Αθηνών που δικαιώνει τους/τις νεοδιόριστους/-ες της Δ/νσης Π. Ε. Δυτικής Αττικής και ύστερα από συνεννόηση με τον νομικό σύμβουλο του σωματείου μας **καλεί όλους/-ες τους/τις νεοδιόριστους/-ες του 2020 & 2021 να συμπληρώσουν το υπόδειγμα αίτησης/αιτήματος που επισυνάπτουμε και να το αποστείλουν προς το  ΠΥΣΠΕ Β΄ Αθήνας ([mail@dipe-v-ath.att.sch.gr](mailto:mail@dipe-v-ath.att.sch.gr) και tmprosvath@dipe-v-ath.att.sch.gr[)](mailto:pyspe@dipe-a-athin.att.sch.gr)** με την οποία αιτούνται να υλοποιηθούν όλες οι νόμιμες και απαραίτητες ενέργειες τις οποίες είναι υποχρεωμένη και πλέον και δικαστικά δεσμευμένη η Δ/νση Π. Ε. Β΄ Αθήνας να πράξει για την μονιμοποίηση (σύμφωνα και  με τις διατάξεις του αρ. 40 του ν. 3528/2007 στις οποίες άλλωστε αναφέρεται και η υπ’ αρ. 1510/2024 απόφαση του Διοικητικού Εφετείου Αθηνών) και την επίσημη κοινοποίηση των αντίστοιχων διαπιστωτικών πράξεων:

**ΠΡΟΣ ΤΟ ΠΕΡΙΦΕΡΕΙΑΚΟ ΥΠΗΡΕΣΙΑΚΟ ΣΥΜΒΟΥΛΙΟ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ Β΄ ΑΘΗΝΑΣ**

**ΑΙΤΗΣΗ**

Του/της ………., εκπαιδευτικού ……..

Ο/Η αιτών/ούσα διορίστηκα την …./…/….. και υπηρετούσα ως δόκιμος υπάλληλος κατά τις νομοθετικές διατάξεις. Κατά την …/…/…. ολοκληρώθηκε η διετής δοκιμαστική περίοδος, οπότε και έπρεπε να μονιμοποιηθώ αυτοδικαίως κατά τις διατάξεις του αρ. 40 του ν. 3528/2007 «Κύρωση του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ.» (Α 26) και συγκεκριμένα της παρ. 3 αυτού που ορίζει ότι «*Με τη συμπλήρωση της διετούς δοκιμαστικής υπηρεσίας οι* *υπάλληλοι μονιμοποιούνται αυτοδίκαια, με εξαίρεση τους υπαλλήλους στους οποίους έχει επιβληθεί* *πειθαρχική ποινή ή για τους οποίους υφίσταται πειθαρχική εκκρεμότητα ή υπάρχει δυσμενής έκθεση* *Αξιολόγησης των ουσιαστικών προσόντων. Στις τελευταίες αυτές περιπτώσεις για τη μονιμοποίηση ή μη* *αποφαίνεται το υπηρεσιακό συμβούλιο εντός δύο (2) μηνών από τη συμπλήρωση της δοκιμαστικής* *υπηρεσίας. Για την αυτοδίκαιη μονιμοποίηση εκδίδεται διαπιστωτική πράξη του οργάνου που είναι αρμόδιο* *για το διορισμό.».*

Σύμφωνα με την **υπ’ αρ. 1510/2024 απόφαση του Διοικητικού Εφετείου Αθηνών** *«σχετικώς με τη διαδικασία* *αξιολόγησης, ως προϋπόθεσης για την μονιμοποίηση των δοκίμων εκπαιδευτικών που έχουν* *συμπληρώσει διετή δοκιμαστική περίοδο, μη νομίμως ανακλήθηκε, με έρεισμα τις διατάξεις του άρθρου 78* *παρ. 3 του ν. 4823/2021, η Φ .10.1./1752/5-4-2023 απόφαση της Διευθύντριας Δ.ΠΕ. Δυτικής Αττικής περί* *μονιμοποίησης των αιτούντων,* ***λόγω συμπλήρωσης διετούς πραγματικής ευδόκιμης υπηρεσίας, κατά*** ***(συμπληρωματική) εφαρμογή των διατάξεων του άρθρου 40 παρ. 3 του ν. 3528/2007, δεδομένου ότι, κατά*** ***το χρόνο λήξης της διετούς δοκιμαστικής περιόδου από τον διορισμό*** *των εν λόγω εκπαιδευτικών, […] δεν ήταν εφικτή η διενέργεια της αξιολόγησης* *αυτών, ελλείψει του απαιτούμενου ρυθμιστικού πλαισίου, […]».*

Επομένως, από τα ανωτέρω συνάγεται σαφώς ότι η μονιμοποίηση μου όφειλε να πραγματοποιηθεί κατά την παρέλευση της διετούς δοκιμαστικής περιόδου, ήτοι την………,  πράγμα που δεν έγινε.

**Επειδή** η μη μονιμοποίησή μου κατά τα ανωτέρω, θίγει τα δικαιώματά μου και μου προκαλεί ανυπολόγιστη βλάβη.

**ΓΙΑ ΤΟΥΣ ΑΝΩΤΕΡΩ ΛΟΓΟΥΣ**

*Και με ρητή επιφύλαξη των νομίμων δικαιωμάτων μου*

**ΖΗΤΩ** δια της παρούσας την άμεση υλοποίηση των ενεργειών για την μονιμοποίησή μου.

**Ο/Η ΑΙΤΩΝ/ΟΥΣΑ**

**ΥΓ. Η αίτηση επισυνάπτεται και ξεχωριστά αυτούσια**

**Επίσης σας ενημερώνουμε ότι την Τρίτη 30 – 7 – 2024 στις 11:00 υπάρχει προγραμματισμένη συνεδρίαση του Δ. Σ. της Δ. Ο. Ε. με τη συμμετοχή της νομικής συμβούλου της Δ. Ο. Ε. κας Μαρίας – Μαγδαληνςή Τσίπρα, για ν’ αποφασιστούν οι περαιτέρω νομικές ενέργειες – βήματα που θα προταθούν από το Δ. Σ. της Δ. Ο. Ε. ως συνέχεια του αγώνα μας για την ακώλυτη μονιμοποίηση των νεοδιόριστων εκπαιδευτικών και επιπρόσθετα την Τετάρτη 31 – 7 – 2024 στις 18:30 υπάρχει προγραμματισμένη συνάντηση του Δ. Σ. του Συλλόγου Εκπ/κών Π. Ε. Αμαρουσίου με τον νομικό μας σύμβουλο κο Κοσμά Σμιλάκο, ώστε να κανονιστεί η αποστολή εξωδίκου διαμαρτυρίας του σωματείου μας στην Δ/νση Π. Ε. Β΄ Αθήνας αναφορικά με την μη μονιμοποίηση των συναδέλφων νεοδιόριστων εκπαιδευτικών του 2020 που συμμετέχουν στην Απεργία – Αποχή (μελών του σωματείου μας) αλλά και να συζητηθούν οι περαιτέρω νομικές ενέργειες που θα μας προτείνει. Για τα αποτελέσματα και των δύο παραπάνω δράσεων θα ενημερωθείτε εγκαίρως τόσο από το Δ. Σ. της Δ. Ο. Ε. όσο και από το Δ. Σ. του Συλλόγου Εκπ/κών Π. Ε. Αμαρουσίου.**

